Boek: ‘Die drie lewens van Hannli Human’ – Connie LuytConnie Luyt Reeds as ŉ dogtertjie in Kenia leer Hannli Human die pyn van verlies ken. Ná die MauMau-aanvalle moet sy en haar gesin hul plaas verlaat en Suid Afrika toe verhuis. As student beleef sy ŉ erge trauma waarvan net haar ouma Hannie by wie sy haar sesde sintuig geërf het, weet. Toe kom Buks Vermaak en ná jare se gesukkel, ŉ dogtertjie, Nell. Maar ŉ droomhuwelik met Buks was haar nie beskore nie. Toe hy sterf, verkoop sy die huis in Pretoria en gaan woon in hulle strandhuis op Salt Rock. Sal haar ouma se belofte van ŉ gelukkige lewe vir haar hier op Salt Rock waar word – of lê haar geluk verder noord in die Afrika‑landskap van haar kindertyd? Die drie lewens van Hannli Human is deur Connie Luyt geskryf en dit word deur Penguin Random House uitgegee. Luyt is die skrywer van verskeie kortverhale en romans, onder meer Meer as een grens, Lang skaduwees oor Afrika en Reën oor die Serengeti, laasgenoemde twee is vir ’n ATKV-veertjie benoem en ook in Nederlands vertaal. Sy is in Malmesbury gebore en het tale en geskiedenis aan die Universiteit van Pretoria studeer. Luyt woon in Pretoria. Uitgewer: Penguin Random House Prys: R290,00* *Prys onderworpe aan verandering Koop die boek by Graffiti Boeke